Esimesel juhul on valdavaks  mureks vajalike oskuste ja omadustega kandidaatide leidmine ehk siis sobilike inimeste kandideerima meelitamine, teisel juhul on võtmeküsimuseks valiku tegemine paljude samaväärsete kandidaatide seast. Tööotsijate puuduse korral võib olukord olla isegi sedavõrd pingeline, et tööle tuleks võtta esimene inimene, kes uksest sisse astub ja tahab seda tööd teha, sest ta vähemalt soovib konkreetset tööd teha ning miks mitte lasta tal proovida. Teisel juhul võiks lahenduseks olla ka loosi tõmbamine kandidaatide vahel,  sest võrdväärseid tööotsijaid on sedavõrd palju, et kriteeriume, mille alusel soovijaid eristada ja õiglaselt otsustada, on peaaegu võimatu leida.